Stephen O'Donnell

Stephen Gerard O'Donnell (sündinud 11. mail 1992 Bellshillis) on Šotimaa jalgpallur, kes mängib paremkaitsjana Šotimaa kõrgliiga klubis Motherwell ja Šotimaa jalgpallikoondises.

Aastatel 2011–2015 mängis ta Šotimaa klubis Partick Thistle ja 2015–2017 Inglismaa tugevuselt neljanda liiga klubis Luton Town.  Seejärel naasis ta Šotimaa kõrgliigasse, liitudes Kilmarnockiga, kus mängis kaks hooaega. 2020. aasta augustis liitus ta Motherwelliga.

Šotimaa jalgpallikoondises tegi O'Donnell debüüdi 29. mail 2018 sõprusmängus Peruu vastu. Ta kuulub Šotimaa koondisse 2021. aasta Euroopa meistrivõistlustel.

Kategooria:Šotimaa jalgpallurid
Kategooria:Luton Town FC mängijad
Kategooria:League Two mängijad
Kategooria:Sündinud 1992